Diari Oficial de la Generalitat Valenciana


Sumari del DOGV 4472, del 02-04-2003 (2003/3314)

RESOLUCIÓ de 20 de febrer de 2003, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV, des de suport núm. 800095 de la ET Segorbe a Castellnovo, a la partida Cova de les Àguiles, a Castellnovo, fins al suport núm. 800205 de la línia Castellnovo-Almedíjar, a la partida Afores, d'Almedíjar, província de Castelló, s'aprova el projecte d'execució i es declara, en concret, la seua utilitat pública. (ATLINE/2001/325.PYTO 297/01).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3314


Data del document
:   20-02-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Castellnovo
    * Almedíjar
    * instal·lació hidroelèctrica
    * indústria elèctrica
    * empresa privada

RESOLUCIÓ de 20 de febrer de 2003, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV, des de suport núm. 800095 de la ET Segorbe a Castellnovo, a la partida Cova de les Àguiles, a Castellnovo, fins al suport núm. 800205 de la línia Castellnovo-Almedíjar, a la partida Afores, d'Almedíjar, província de Castelló, s'aprova el projecte d'execució i es declara, en concret, la seua utilitat pública. (ATLINE/2001/325.PYTO 297/01). [2003/3314]
  
Tramitat l'expedient incoat en la Unitat d'Energia i Mines d'este Servei Territorial a instància d'Iberdrola Distribución Eléctrica, SAU, amb domicili a Castelló, av. Germans Bou, 239, en què sol·licita autorització i declaració, en concret, d'utilitat pública, per a l'establiment d'una línia aèria trifàsica a 20 kV, des de suport núm. 800095 de la ET Segorbe a Castellnovo, a la partida Cova de les Àguiles, a Castellnovo, fins al suport núm. 800205 de la línia Castellnovo-Almedíjar, a la partida Afores, d'Almedíjar, província de Castelló, i vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, sobre expropiació forçosa i sancions en matèria d'instal·lacions elèctriques.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola Distribución Eléctrica, SAU va ser sotmesa al tràmit d'informació pública, tot publicant-se anuncis en el Diari Oficial de la Generalitat Valenciana de data 20 de desembre de 2001, en el Butlletí Oficial de la Província de 20 de desembre de 2001, en el Mediterráneo de 29 de novembre de 2001 i al tauler d'anuncis dels ajuntaments de Castellnovo i Almedíjar i que consta certificat d'exposició al tauler d'anuncis durant el període preceptiu.
  
Vist que s'ha tramitat la separata als organismes afectats, Ajuntament de Castellnovo, Ajuntament d'Almedíjar, Diputació Provincial i Confederació Hidrogràfica del Xúquer.
  
Vist que abans de la resolució ha comparegut en l'expedient, com a interessat, el senyor León Torres Berbis que manifesta que resulta perjudicat per les instal·lacions d'Iberdrola en general, i per la d'un determinat centre de transformació en particular, i al·lega que el dit centre de transformació produïx sorolls i radiacions perjudicials per als seus interessos.
  
Este Servei Territorial d'Indústria i Energia, a proposta de la unitat competent resol:
  
1. Desestimar les al·legacions presentades pel senyor León Torres Berbis, ja que estes no es concreten a la instal·lació objecte d'esta autorització. No obstant això, pel seu contingut, cal comunicar les actuacions que pot portar a cap en matèria de reclamacions.
  
2. Autoritzar a Iberdrola Distribución Eléctrica, SAU l'establiment d'una línia aèria trifàsica a 20 kV, des de suport núm. 800095 de la ET Segorbe a Castellnovo, a la partida Cova de les Àguiles, a Castellnovo, fins al suport núm. 800205 de la línia Castellnovo Almedíjar, a la partida Afores, d'Almedíjar (Castelló).
  
2.1 La present autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessaris per a la realització de les obres de les instal·lacions.
  
3. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
4. Aprovar el projecte d'execució d'acord amb el Decret 1.955/2000, d'1 de desembre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, adjuntant certificació tècnica de la instal·lació a l'efecte de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionats que han establit la Diputació Provincial i la Confederació Hidrogràfica del Xúquer, els quals es comuniquen en document annex.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (c/Colom, 32 € 46589 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.92), en la redacció que en fa la Llei 4/1999, de 13 de gener (BOE 12, de 14.01.99).